ཤར་མཐའི་སྐྱ་རེངས་བཀྱགས་པ་དང་འདྲ་བར།མཚར་སྡུག་ཡིད་འོང་གི་རྒྱ་སེ་མེ་ཏོག་ལ་ཁྲག་དམངས་རྒྱས་ཤིང་།རྒྱ་སེ་མེ་ཏོག་གི་འདབ་མའང་དམར་བཙོད་མདོག་ཏུ་གྱུར།རྒྱ་སེ་མེ་ཏོག་གི་སྙིང་ལ་པདྨ་རྭ་ག་ལྟ་བུའི་དམར་མདངས་རྒྱས་བྱུང་།ཡིན་ན་ཡང་ཀ་ལ་པིང་ཀའི་མགྲིན་སྙན་རེ་གསལ་རེ་འཇགས་སུ་འགྱུར་ཞིང་།ཁོ་མོའི་གཤོག་པ་ཆུང་ཆུང་ཟུང་རྡེབ་ཙམ་རྡེབ་ཙམ་བྱེད་ལ།ཁོ་མོའི་མིག་ནང་དུ་ཁུག་རྣ་སྲབ་མོ་ཞིག་འཐིབ་ཡོང་།མོའི་མགྲིན་སྙན་ཇེ་དམའ་ཇེ་དམའ་རུ་གྱུར་བ་དང་།ཁོ་མོའི་གྲེ་བ་ཅི་ཞིག་གིས་བརྣངས་པ་འདྲ་བའི་ཚོར་སྣང་སྐྱེས།